Projekts

**LATVIJAS REPUBLIKAS MINISTRU KABINETS**

2016.gada Noteikumi Nr.

Rīgā (prot. Nr. .§)

**Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu” 6.1.4.2.pasākuma „Nacionālas nozīmes attīstības centru integrēšana TEN-T tīklā” īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.* – *2020.gada plānošanas perioda vadības likuma 20.panta 6. un 13.punktu*

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas “Izaugsme un nodarbinātība” prioritārā virziena “Ilgtspējīga transporta sistēma” specifiskā atbalsta mērķa 6.1.4. "Pilsētu infrastruktūras sasaiste ar TEN-T tīklu”(turpmāk – specifiskais atbalsta mērķis) pasākumu 6.1.4.2. „Nacionālas nozīmes attīstības centru integrēšana TEN-T tīklā” (turpmāk – pasākums);
   2. pasākuma mērķi;
   3. pasākumam pieejamo finansējumu;
   4. prasības Kohēzijas fonda projekta iesniedzējam (turpmāk – projekta iesniedzējs);
   5. atbalstāmo darbību un izmaksu attiecināmības nosacījumus;
   6. vienošanās par projekta īstenošanu vienpusējā uzteikuma nosacījumus;
   7. vienkāršoto izmaksu piemērošanas nosacījumus un kārtību.
2. Pasākuma mērķis ir novērst infrastruktūras pārrāvumus pilsētās un radīt alternatīvu maršrutu tranzīta un kravas transportam, atdalot no vietējās nozīmes sabiedriskā transporta plūsmām.
3. Pasākuma ietvaros mērķa teritorija ir nacionālās nozīmes attīstības centri, izņemot Rīgu.
4. Pasākuma ietvaros finansējuma saņēmējs ir nacionālās nozīmes attīstības centra pašvaldība – Daugavpils, Jelgava, Jēkabpils, Jūrmala, Liepāja, Rēzekne, Valmiera un Ventspils pilsētas pašvaldība vai tās izveidota iestāde.
5. Pasākuma mērķa grupa ir satiksmes dalībnieki.
6. Pasākuma ietvaros ir sasniedzami šādi uzraudzības rādītāji:
   1. iznākuma rādītājs – līdz 2023. gada 31.decembrim 4,95 km izbūvēto, pārbūvēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu;
   2. rezultāta rādītājs – līdz 2023. gada 31.decembrim vismaz divas pilsētas, kurās izveidoti alternatīvi maršruti TEN-T tīkla tranzīta un kravu transportam;
   3. finanšu rādītājs – līdz 2018.gada 31.decembrim sertificēti izdevumi 5 000 000 *euro* apmērā.
7. Pasākumu īsteno ierobežotas projektu iesniegumu atlases veidā.
8. Pasākuma ietvaros atbildīgās iestādes funkcijas pilda Satiksmes ministrija (turpmāk – atbildīgā iestāde).
9. Pasākumam  plānotais kopējais attiecināmais finansējums ir ne mazāks kā 44 357 210 *euro*,tai skaitā Kohēzijas Fonda finansējums nepārsniedz 37 703 628 *euro* un nacionālais finansējums (pašvaldību finansējums un valsts budžeta dotācija pašvaldībām) - ne mazāks kā 6 653 582 *euro*.
10. Maksimālais pieejamais attiecināmais Kohēzijas Fonda finansējuma apmērs ir līdz 85 % no projektam plānotā kopējā attiecināmā finansējuma.
11. Nacionālā finansējuma nodrošinājuma ietvaros finansējuma saņēmējs var pretendēt uz valsts budžeta dotāciju atbilstoši normatīvajiem aktiem par valsts budžeta dotācijas piešķiršanu pašvaldībām Eiropas Savienības struktūrfondu un Kohēzijas fonda 2014.–2020.gada plānošanas periodā līdzfinansēto projektu īstenošanai.
12. Pieejamais kopējais attiecināmais finansējums līdz 2018.gada 31.decembrim, lai slēgtu vienošanās, ir ne mazāks kā 41 612 976 *euro*, tai skaitā Kohēzijas fonda finansējums, nepārsniedzot 35 371 029 *euro,* un nacionālais finansējums (pašvaldību finansējums un valsts budžeta dotācija pašvaldībām) – ne mazāks kā 6 241 947 *euro.*
13. Finansējuma saņēmējiem līdz 2018.gada 31.decembrim pieejamais maksimālais Kohēzijas fonda finansējums:
    1. Daugavpils – 7 648 420 *euro*;
    2. Jelgava –6 281 690 *euro*;
    3. Jūrmala –2 711 205 *euro*;
    4. Jēkabpils –3 987 067 *euro*;
    5. Liepāja –4 432 093 *euro*;
    6. Rēzekne –2 392 240 *euro*;
    7. Valmiera –2 870 688 *euro*;
    8. Ventspils –5 047 626 *euro.*
14. Projekta iesniedzējs projekta īstenošanā var piesaistīt papildu publiskos līdzekļus, piemēram pašvaldības finansējumu vai pašvaldības aizņēmumu Valsts kasē, attiecināmo izmaksu segšanai, tai skaitā, snieguma rezerves priekšfinansēšanai.
15. No 2019. gada 1.janvāra atbildīgā iestāde pēc Eiropas Komisijas lēmuma par izpildi un snieguma rezerves piešķiršanu var ierosināt sadarbības iestādei palielināt projektiem pieejamo Kohēzijas fonda finansējumu līdz šo noteikumu 9.punktā minētajam apmēram, nepārsniedzot 10.punktā noteikto maksimālo Kohēzijas fonda finansējuma apmēru:
    1. projekta Kohēzijas fonda finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais Kohēzijas fonda finansējums nesasniedz noteikto maksimālo attiecināmo Kohēzijas Fonda finansējuma apmēru 85 % no projekta attiecināmajām izmaksām, priekšfinansētās snieguma rezerves apmērā;
    2. projekta Kohēzijas fonda finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais Kohēzijas fonda finansējums nesasniedz noteikto maksimālo attiecināmo Kohēzijas Fonda finansējuma apmēru 85 % no projekta attiecināmajām izmaksām, papildu priekšfinansētajai snieguma rezervei;
    3. papildu darbību (aktivitāšu) īstenošanai projektā, radot projektā papildu rezultatīvos rādītājus;
    4. jaunai projektu iesniegumu atlasei pasākuma ietvaros.
16. Ja projekta īstenošanas gaitā, tai skaitā projektā veikto iepirkumu rezultātā, ir izveidojies finanšu ietaupījums papildus šo noteikumu 15. punktā minētajam, sadarbības iestāde, saskaņojot to ar atbildīgo iestādi, var lemt par minēto līdzekļu papildu piešķīrumu vai pārdali šādā prioritārā secībā:
    1. projekta, kurā radies ietaupījums, Kohēzijas fonda finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais Kohēzijas fonda finansējums pēc šo noteikumu 15.punktā minētā palielinājuma joprojām nesasniedz noteikto maksimālo attiecināmo Kohēzijas Fonda finansējuma apmēru 85 % no projekta attiecināmajām izmaksām;
    2. papildu darbību (aktivitāšu) īstenošanai projektā, kurā radies ietaupījums, radot projektā papildu rezultatīvos rādītājus;
    3. citu projektu pasākuma ietvaros Kohēzijas fonda finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais Kohēzijas fonda finansējums pēc šo noteikumu 15.punktā un 16.1.apakšpunktā minētā palielinājuma joprojām nesasniedz noteikto maksimālo attiecināmo Kohēzijas Fonda finansējuma apmēru 85 % no projekta attiecināmajām izmaksām;
    4. jaunai projektu iesniegumu atlasei pasākuma ietvaros.
17. Ja pasākuma ietvaros ir pieejams papildu Kohēzijas fonda finansējums papildus šo noteikumu 15. un 16. punktā minētajam, sadarbības iestāde, saskaņojot to ar atbildīgo iestādi, var lemt par minēto līdzekļu papildu piešķiršanu:
    1. projekta Kohēzijas fonda finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais Kohēzijas fonda finansējums pēc šo noteikumu 15.punktā minētā palielinājuma un, ja attiecināms, 16.punktā minētā palielinājuma, joprojām nesasniedz noteikto maksimālo attiecināmo Kohēzijas Fonda finansējuma apmēru 85 % no projekta attiecināmajām izmaksām;
    2. jaunai projektu iesniegumu atlasei pasākuma ietvaros.
18. Projekta iesniedzējs nodrošina, ka projekts tiek pabeigts neatkarīgi no tā, vai projektam tiek palielināts Kohēzijas fonda finansējums papildu šo noteikumu 12. un 13. punktā minētajam.
19. Projekta iesniedzējs pasākuma ietvaros iesniedz vienu projekta iesniegumu. Vienā projektā nevar iekļaut vairākas ielas, izņemot gadījumus, ja tiek veidots vienots, noslēgts maršruts sasaistē ar TEN-T tīklu.

**II. Prasības projekta iesniedzējam**

1. Projekta iesniedzējs ir šo noteikumu 4.punktā minētā pašvaldība vai tās izveidota iestāde.
2. Projekta iesniedzējs, kas pēc projekta iesnieguma apstiprināšanas ir arī finansējuma saņēmējs, sagatavo un iesniedz sadarbības iestādei projekta iesniegumu saskaņā ar projekta iesnieguma atlases nolikuma prasībām, pievienojot projektam veikto izmaksu un ieguvumu analīzi.

**III. Atbalstāmās darbības un izmaksas**

1. Pasākuma atbalstāmās darbības ir jaunu maģistrālo ielu un esošo maršrutu attīstība, kas nodrošina atsevišķu pilsētu daļu efektīvu savstarpējo sasaisti un sasaisti ar TEN-T tīklu (alternatīvu kravas ceļu izbūve, pārbūve vai modernizācija).
2. Pasākuma tiešās attiecināmās izmaksas:
   1. projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos par darba atlīdzību un nodokļu politikas jomā noteiktās piemaksas un nodokļus, ņemot vērā, ka:

23.1.1. tās nepārsniedz 56 580 *euro* gadā, ja projekta tiešās attiecināmās izmaksas ir vienādas vai lielākas par pieciem miljoniem *euro;*

23.1.2. tās nepārsniedz 24 426 *euro* gadā, pieskaitot 0,64 procentus no tiešajām attiecināmajām izmaksām, neieskaitot tiešās personāla izmaksas, ja tiešās attiecināmās izmaksas ir mazākas par pieciem miljoniem *euro*;

23.1.3.attiecināma ir ne mazāka kā 30% noslodze, personāla iesaisti projektā nodrošinot saskaņā ar daļlaika attiecināmības principu (attiecināms, ja izmaksas radušās uz darba līguma pamata).

* 1. projekta iesnieguma pamatojošās dokumentācijas sagatavošanas izmaksas, tajā skaitā izmaksu un ieguvumu analīzes izstrādes izmaksas un tehniski ekonomiskā pamatojuma izstrāde;
  2. izmaksas vides aizsardzības obligāto prasību nodrošināšanai, tostarp ietekmes uz vidi novērtējuma izmaksas, ciktāl to paredz normatīvo aktu prasības;
  3. zemes iegādes izmaksas, ne vairāk kā 10% apmērā no attiecināmo izmaksu kopsummas, ja zemes iegāde ir tieši nepieciešama projektā paredzētās būvniecības īstenošanai;
  4. būvlaukuma ierīkošanas un novākšanas izmaksas;
  5. tiltu, satiksmes pārvadu, tuneļu (turpmāk - transportbūves) un ielu būvniecības izmaksas;
  6. apbraucamo ielu būvniecības, nojaukšanas un uzturēšanas izmaksas transporta būvju un ielu būvniecības laikā, ne vairāk kā 10% apmērā no būvdarbu attiecināmo izmaksu kopsummas;
  7. satiksmes mezglu izveides un likvidācijas izmaksas, lai nodrošinātu satiksmei drošus pievienojumus pamatielai, un maģistrālo ielu savienošanu ar esošo ielu tīklu vai sistēmu;
  8. ar velosipēdistu un gājēju ceļu izbūvi saistītās izmaksas, ne vairāk kā 10% apmērā no būvdarbu attiecināmo izmaksu kopsummas ar nosacījumu, ka minētajām darbībām nav nepieciešama zemes iegāde un tās nedalāmi saistītas ar projekta īstenošanu;
  9. ceļu drošības audita izmaksas;
  10. būvprojekta izstrādes un ar to saistīto būvekspertīžu izmaksas;
  11. labiekārtošanas izmaksas, tajā skaitā autobusu pieturvietu, apgaismojuma līniju, lietusūdens savākšanas un attīrīšanas iekārtu izbūve, apzaļumošana, apstādījumu izveidošana, atbilstoši būvprojekta risinājumam;
  12. satiksmes drošības aprīkojuma uzstādīšanas un atjaunošanas izmaksas;
  13. inteliģentās transporta sistēmas izveides izmaksas;
  14. transporta būvju un ielu tīklam pieguļošo inženiertīklu būvniecības izmaksas, ne vairāk kā 10% apmērā no projekta attiecināmo izmaksu kopsummas. Izmaksas attiecināmas tikai gadījumā, ja tiek nodrošināts sertificēta būvinženiera ekspertīzes atzinums, kurā konstatēts, ka projekta ietvaros, veicot plānotos ieguldījumus noteiktās teritorijās, nav iespējams izvairīties no minētās infrastruktūras bojāšanas vai pārbūves, vienlaikus nodrošinot, ka investīcijas nerada priekšrocības šo inženiertīklu īpašniekam;
  15. būvuzraudzības un autoruzraudzības izmaksas un attiecīgo būvspeciālistu normatīvajos aktos noteiktās obligātās apdrošināšanas izmaksas;
  16. informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
  17. neparedzētie izdevumi ar projekta īstenošanu saistīto attiecināmo izmaksu segšanai ne vairāk kā 5 % apmērā no kopējo tiešo attiecināmo izmaksu summas;
  18. vides un informācijas pieejamības nodrošināšanas izmaksas atbilstoši būvprojekta risinājumam.

1. Pievienotās vērtības nodokļa izmaksas šo noteikumu 23.punktā minētajām izmaksu pozīcijām ir attiecināmās izmaksas, ja tās nav atgūstamas atbilstoši Latvijas Republikas normatīvajiem aktiem nodokļu politikas jomā.
2. Projekta netiešās attiecināmās izmaksas plāno kā vienu izmaksu pozīciju, 15 % apmērā no šo noteikumu 23.1. apakšpunktā noteiktajām izmaksām, kas radušās uz darba līguma pamata, un tām piemēro vienotās likmes metodi, neiesniedzot sadarbības iestādei izmaksu pamatojošos dokumentus par netiešo izmaksu izlietojumu.
3. Šo noteikumu 23.10., 23.11. un 23.16.apakšpunktos minētās izmaksas kopā nepārsniedz 10% no projekta būvdarbu līguma summas.
4. Šo noteikumu 23.2. un 23.16.apakšpunktos minētās izmaksas kopā nepārsniedz 10% no projekta kopējām attiecināmajām izmaksām.
5. Īstenojot pasākumu, ir atbalstāma vides prasību integrācija preču, pakalpojumu un būvdarbu iepirkumos (zaļais publiskais iepirkums).
6. Īstenojot pasākumu, ir atbalstāmas personu ar invaliditāti intereses pārstāvošo nevalstisko organizāciju ekspertu konsultācijas, tās paredzot projektēšanas vai būvniecības līgumu/izmaksu ietvaros.
7. Pasākuma atbalstāmo darbību ietvaros radušās izmaksas ir attiecināmās izmaksas finansēšanai no Kohēzijas fonda finansējuma, ja tās atbilst šo noteikumu 23.punktā ietvertajām izmaksu pozīcijām, šo noteikumu 23.4., 23.7., 23.9., 23.15. un 23.18.apakpunktā, 25., 26. un 27.punktā noteiktajiem ierobežojumiem un ir radušās ne agrāk kā 2016.gada 1.janvārī, izņemot šo noteikumu 23.5., 23.6., 23.7., 23.8., 23.9., 23.12., 23.13., 23.14., 23.15., 23.16. un 23.19. apakšpunktā minētās izmaksas, kas ir attiecināmas no vienošanās par projekta īstenošanu noslēgšanas brīža.
8. Specifiskā atbalsta mērķa pasākuma neattiecināmās izmaksas, kuras finansējuma saņēmējs sedz no saviem vai papildu piesaistītajiem publiskajiem līdzekļiem, ir:
   1. izmaksas, kas pārsniedz šo noteikumu 23.4., 23.7., 23.9., 23.15. un 23.18.apakšpunktā, 25., 26. un 27.punktā minētos izmaksu ierobežojumus;
   2. izmaksas, kas nav noteiktas šo noteikumu 23.punktā un nav tieši saistītas ar 22.punktā minētajām atbalstāmajām darbībām, bet ir nepieciešamas sekmīgai projekta īstenošanai atbilstoši būvprojektā paredzētajam.

**IV.  Projekta īstenošanas nosacījumi**

1. Īstenojot projektu, finansējuma saņēmējs:
   1. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17 decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
   2. projekta izmaksu pieauguma gadījumā sedz projekta sadārdzinājumu no saviem līdzekļiem;
   3. nodrošina, ka projektā plānotie darbi netiek finansēti vai līdzfinansēti, kā arī nav plānots tos finansēt vai līdzfinansēt no citiem valsts un ārvalstu finanšu atbalsta instrumentiem;
   4. uzkrāj datus par projekta ietekmi uz šo noteikumu6.1.apakšpunktā minēto rādītāju un nodrošina vienotu metodoloģiju rādītāju uzskaitei pirms un pēc projekta īstenošanas;
   5. sniedz informāciju par projekta ietekmi uz transporta plūsmas aizkavējuma samazinājumu (minūtes) ielās, kuras paredzēts atslogot, izbūvējot alternatīvos maršrutus, pirms un pēc ieguldījumu veikšanas;
   6. sniedz informāciju par projekta ietekmi uz vidējo satiksmes intensitātes samazinājumu kravas transportam (automašīnu skaits/diennaktī) uz ielām, kuras tiek atslogotas projekta īstenošanas rezultātā, pirms un pēc ieguldījumu veikšanas;
   7. sniedz informāciju par objektu skaitu, kuros Kohēzijas fonda ieguldījumu rezultātā ir nodrošināta vides un informācijas pieejamība, ja attiecināms;
   8. sniedz informāciju par slodzes uz vidi mazinošajiem pasākumiem un pasākumiem klimata pārmaiņu adaptācijas jomā, ja attiecināms;
   9. nodrošina sasniegto rezultātu ilgtspēju piecus gadus pēc noslēguma maksājuma veikšanas;
   10. nodrošina projekta īstenošanas rezultātā radīto vērtību uzturēšanu, laikus plānojot uzturēšanas un periodiskus nodilušo konstrukciju atjaunošanas darbus un finansējuma piešķiršanu šiem darbiem turpmākos 20 gadus pēc projekta īstenošanas;
   11. nodrošina, ka projekta īstenošanas laikā nekustamie īpašumi, kuri nepieciešami projekta īstenošanai, ir finansējuma saņēmēja īpašumā vai arī būvniecības iecere ir saskaņota ar projekta īstenošanai nepieciešamo nekustamo īpašumu īpašniekiem atbilstoši normatīvo aktu nosacījumiem būvniecības jomā.
2. Sadarbības iestāde, pamatojoties uz finansējuma saņēmēja rakstisku avansa pieprasījumu atbilstoši normatīvajam aktam par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā, nodrošina finansējuma saņēmējam avansa maksājumus, nepārsniedzot 90 % no projektam piešķirtā Kohēzijas fonda finansējuma un, ja tas paredzēts projektā, valsts budžeta dotācijas pašvaldībām finansējuma kopsummas. Avansa maksājumu ir iespējams saņemt vairākos maksājumos.
3. Projekta īstenošanas vieta ir nacionālas nozīmes attīstības centru pašvaldības (izņemot Rīgu).
4. Sadarbības iestādei ir tiesības vienpusēji atkāpties no noslēgtās vienošanās par projekta īstenošanu šādos gadījumos:
   1. finansējuma saņēmējs nepilda vienošanos par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt pasākuma iznākuma un uzraudzības rādītāju sasniegšanu;
   2. citos gadījumos, ko paredz vienošanās par projekta īstenošanu.
5. Pasākuma ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2023.gada 31.decembrim.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretāra vietā

valsts sekretāra vietniece I.Aleksandroviča

18.08.2016. 12:00

2248

G.Kupča, 67028023

Gunita.Kupca@sam.gov.lv